Uffiċjal mid-Dipartiment tal-Ħarsien tal-Annimali qal lill-Qorti kif raġel irrifjuta li jieħu l-kelb tiegħu għand veterinarju u kkwotah jgħid ""Mhux se nieħu l-kelb, ilu ġimgħa hemm, m'għandix moħħu". Illum komplew il-proċeduri kriminali kontra raġel minn Birżebbuġa li kiser ir-regolamenti tal-ħarsien tal-annimali, talli rrifjuta li jieħu l-kelb tiegħu għand veterinarju meta żewġ uffiċjali mid-Dipartiment tal-Ħarsien tal-Annimali qalulu li l-kelb kellu xi ġrieħi. Il-Qorti semgħet kif fit-8 ta' Ottubru 2019, koppja kienet miexja fi Triq il-Ġebel f'Birżebbuġa meta nzertat kelb b'xi ġrieħi. Ftit wara li ċemplu għall-ambulanza tal-annimali, raġel mar ħdejhom biex jgħidilhom li l-kelb kien tiegħu. Hekk kif dan skopra li l-koppa ċemplet lid-Dipartiment tal-Ħarsien tal-Annimali, hu ħarab mill-post. F'din is-seduta telgħu jixhdu ż-żewġ uffiċjali mid-Dipartiment tal-Ħarsien tal-Annimali li salvaw il-kelb. L-ewwel uffiċjali spjega li l-kelb kien iċċippjat u reġistrat. B'hekk, instab is-sid tal-kelb li rċieva telefonata mingħand l-uffiċjali li qallu li l-kelb tiegħu kien imweġġgħa. Madanakollu, ir-raġel irrabja mal-uffiċjali u dan wassal biex huma marru fis-residenza tiegħu biex jikkonvinċuh li l-kelb tiegħu kellu bżonn l-għajnuna. Hu rrifjuta li jagħmel dan u stqarr li l-mara tiegħu kienet marida. Minħabba dan, l-uffiċjali għażlu li jieħdu l-kelb fl-Isptar tal-Annimali f'Ta' Qali. It-tieni uffiċjali qal fix-xhieda tiegħu li l-kelb kien tħalla hemmhekk għal ġimgħa u tant kellu ġrieħi, li ma setax joqgħod fuq saqajh. Il-każ ikompli fid-9 ta' Frar 2022. Il-Maġistrat Caroline Farrugia Frendo ppresediet fuq dan il-każ. Is-Supretendent Melvyn Camilleri mexxa l-Prosekuzzjoni. L-avukat Victor Bugeja rrappreżenta l-akkużat. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_619f3299ee74a_rand.td-a-rec-img{text-align:left}.td_uid_3_619f3299ee74a_rand.td-a-rec-img img{margin:0 auto 0 0}